62020CO0676_INF
Sklep Sodišča (deveti senat) z dne 31. marca 2023 – ASADE
(zadeva C‑676/20) (
1
)
„Predhodno odločanje – Člen 53(2) in člen 99 Poslovnika Sodišča – Povsem notranji položaj – Javno naročanje – Direktiva 2014/24/EU – Členi 74 do 77 – Opravljanje zdravstvenih in socialnih storitev – Uporaba dogovorov o usklajenem ukrepanju z zasebnimi nepridobitnimi organizacijami – Storitve na notranjem trgu – Direktiva 2006/123/ES – Področje uporabe – Člen 2(2)(f) in (j)“
1.
Vprašanja za predhodno odločanje – Dopustnost – Nujnost predložitve dovolj pojasnil Sodišču o dejanskem in pravnem okviru – Obseg obveznosti na področju temeljnih svoboščin – Vprašanje, postavljeno v zvezi s sporom, ki je omejen na eno samo državo članico – Nenavedba navezne okoliščine, zaradi katere je treba za rešitev spora podati zahtevano razlago – Očitna nedopustnost
(člen 267 PDEU; Poslovnik Sodišča, člen 94)
(Glej točko 36.)
2.
Približevanje zakonodaj – Postopki za oddajo javnih naročil gradenj, blaga in storitev – Direktiva 2014/24 – Oddaja javnih naročil – Načeli enakega obravnavanja ponudnikov in preglednosti – Obseg – Opravljanje zdravstvenih in socialnih storitev v splošnem interesu – Javna naročila, ki so pridržana nekaterim kategorijam gospodarskih subjektov – Najdaljše trajanje naročila, ki presega tri leta – Uporaba dogovorov o usklajenem ukrepanju z zasebnimi nepridobitnimi organizacijami – Povrnitev stroškov, ki jih nosi ponudnik – Dopustnost – Pogoji
(Direktiva 2014/24 Evropskega parlamenta in Sveta, členi od 75 do 77 in Priloga XIV)
(Glej točke od 43 do 56 in 59 ter izrek.)
3.
Vprašanja za predhodno odločanje – Dopustnost – Nujnost sprejetja predhodne odločbe in upoštevnost postavljenih vprašanj – Presoja nacionalnega sodišča – Domneva upoštevnosti postavljenih vprašanj
(člen 267 PDEU)
(Glej točko 61.)
4.
Svoboda ustanavljanja – Svoboda opravljanja storitev – Storitve na notranjem trgu – Direktiva 2006/123 – Področje uporabe – Obseg – Socialne in zdravstvene storitve, ki ne spadajo na področje uporabe – Pojmi – Dogovorjene zdravstvene storitve in nekatere storitve sodelovanja in pomoči pri zdravstveni negi, kot sta prevoz v zdravstvene ustanove ali spremljanje bolnikov – Vključitev – Posledice – Izključitev s področja uporabe direktive
(Direktiva 2006/123 Evropskega parlamenta in Sveta, člen 2(2)(f) in (j))
(Glej točke 62, 63 in od 65 do 70.)
5.
Vprašanja za predhodno odločanje – Pristojnost Sodišča – Meje – Očitno neupoštevno vprašanje – Vprašanje, ki ni povezano s predmetom spora o glavni stvari – Očitna nedopustnost
(člen 267 PDEU; Poslovnik Sodišča, člen 53(2))
(Glej točke 64 in od 71 do 73.)
Izrek
Člena 76 in 77 Direktive 2014/24/EU Evropskega parlamenta in Sveta z dne 26. februarja 2014 o javnem naročanju in razveljavitvi Direktive 2004/18/ES
je treba razlagati tako, da
ne nasprotujeta nacionalni ureditvi, ki nepridobitnim organizacijam pridržuje možnost, da ob upoštevanju načel javnosti, konkurence in preglednosti sklepajo sporazume, na podlagi katerih te organizacije opravljajo socialne ali zdravstvene storitve v splošnem interesu, v zameno za povračilo stroškov, ki jih imajo, ne glede na ocenjeno vrednost teh storitev, če je namen uporabe teh sporazumov doseči cilje solidarnosti, ne da bi se nujno izboljšala ustreznost ali proračunska učinkovitost opravljanja navedenih storitev glede na ureditev, ki se na splošno uporablja za postopke oddaje javnih naročil, če
–
na eni strani, pravni in pogodbeni okvir, v katerem se izvaja dejavnost navedenih organizacij, dejansko prispeva k socialnemu namenu ter k uresničevanju ciljev solidarnosti in proračunske učinkovitosti, na katerih ta ureditev temelji, in
–
na drugi strani, je načelo preglednosti, kot je med drugim pojasnjeno v členu 75 te direktive, spoštovano.
(
1
)	UL C 138, 19.4.2021.